PSD a transmis o circulara in filiale solicitand ca fiecare judet sa trimita 15 oameni la Bucuresti in ziua motiunii pentru a o sustine pe Viorica Dancila, au declarat pentru G4Media.ro surse din partid.

Potrivit acestora, pesedistii din teritoriu nu trebuie sa fie angajati in administratie si nici lideri cu vizibilitate. Surse din PSD Constanta au confirmat ca organizatiile locale ale partidului au primit directive clare sa asigure un numar minim de participanti la mitingul de sustinere a guvernului Dancila in ziua motiunii de cenzura.

In Constanta vor fi mobilizate femeile in incercarea partidului de a transmite un mesaj cu impact emotional sporit, de sustinere a primei femei ajunsa in functia de premier al Romaniei. De organizare s-ar ocupa Mariana Gaju, primarul comunei Cumpana de 18 ani, presedinta organizatiei de femei a PSD Constanta si o apropiata a lui Liviu Dragnea.

Contactata telefonic, Mariana Gaju a negat vehement ca s-ar ocupa de mobilizarea femeilor din judet si a vorbit de participarea ei, in calitate de vicepresedinte al Organizatiei Nationale de Femei a PSD, la sedinta CEx de maine: ”Doamne fereste! Ce vorba e asta? Nu se mobilizeaza, doamna, nimeni. Poate ca nu stiu eu. Eu va transmit ce stiu la ora asta: Daca la nivel de judet o vicepresedinta merge maine la CEx e cu totul altceva. Dar nicidecum femeile Constantei…”

Contramanifestatie in ziua motiunii

Intrebat luni seara, intr-o emisiune la Antena 3, daca sunt sanse sa vina sustinatorii coalitiei PSD-ALDE la Parlament in ziua motiunii de cenzura, Claudiu Manda a raspuns scurt: “Da. S-ar putea sa vina”/

Citeste si: EXCLUSIV: Parlamentari PSD explică de ce au votat pentru majorarea...

Citeste si: Care sunt primele simptome care apar in caz de coronavirus?

Chestionat ce se poate intampla daca in ziua votului motiunii vor fi la Parlament si sustinatorii PSD-ALDE si cei ai Opozitiei, Manda a replicat: “Sunt doua variante, fie sa-i putem compara numeric, fie sa ajunga la conflict. Numai ca ce vedem azi ca se intampla, inclusiv la nivelul Parlamentului, s-ar putea sa isi doreasca in continuare, cei care vin acum, protestatarii, astfel de actiuni. Am luat si masuri in Parlament, insa te poti gandi ca sustinatorii USR vin la restaurant, sa ia furculita si apoi sa fuga cu furculita prin Parlament.”

PNL, USR si PMP au depus, saptamana trecuta, la Parlament, motiunea de cenzura intitulata “Demiterea Guvernului Dragnea-Dancila, o urgenta nationala!”, semnata de 152 de parlamentari. Semnatarii motiunii de cenzura cer demiterea premierului Viorica Dancila, sustinand ca “nu are curajul si puterea de a se opune deciziilor arbitrare ale sefului de partid”.

Pentru a trece motiunea, initiatorii au nevoie sa rupa voturi din coalitia de guvernare. Liderii PNL si USR au declarat in ultimele zile ca au purtat discutii cu parlamentari PSD si ALDE, dar si cu UDRM, pentru a-i convinge sa voteze motiunea de cenzura. Pe de alta parte, liderul PSD, Liviu Dragnea, a declarat vineri ca motiunea nu va trece.

Citeste si: Orban despre reluarea votului pe moțiune: Nouă nu ne este frică

Sursa foto: Agerpres Foto

Te-ar putea interesa și: